Sztárok nélkül esélytelen az Orlando
A szezonnak nagy várakozásokkal nekikezdõ Orlando Magic mindkét nyáron igazolt nagy sztárja lesérült, nem csoda, hogy ismét kikaptak. A New York nagyon megverte a Vancouvert, a Los Angeles-i házi rangadó pedig sorozatban 15. alkalommal ért véget Lakers-gyõzelemmel.
A cserejátékosként eddig jobbára csak szenvedõ Glen Rice elõször kezdett a New Yorkban, és ez öt darab hárompontost és összesen 23 pontot hozott a Knicks konyhájára. Persze ellenfél is kellett hozzá, mégpedig a Vancouver Grizzlies, amelyet a hazaiak 97-72-re vertek agyon. Rice ötödik triplája öt másodperccel a harmadik negyed vége elõtt suttyant be, egy 10-0-s Knicks-spurit fejezve be ezzel, és 18 pontos elõnyhöz juttatva a New Yorkot. A Knicks kezdõ irányítója, Charlie Ward térdét a mérkõzés elõtt mûtötték meg, így kénytelenek voltak a "nagy" hátsó sorral kezdeni: a 203 centis Rice mellett a 196 centis Latrell Sprewell és a 198 centis Allan Houston játszott külsõ játékost - és összesen 63 pontig jutottak, Houston 22 pontjában egy 3/3-as triplastatisztika is benne volt, Sprewell 18-at dobott, és 2/3-at hozott össze a vonalon túlról. Benn pedig Marcus Camby ügyködött, 14-et szedett le a New York 52 lepattanójából, amelyet szembeállítva a 37 vendégpattanóval, látható, hogy a "játék minden elemében jobb volt" a New York. A Vancouver erõtlenségét elsõsorban a 10 pontját 4/14-es mezõnymunkával szerzõ Shareef Abdur-Rahimnak köszönhette, a Grizzlies legjobbja Mike Bibby volt 17 ponttal és hat assziszttal.

Orlandóban Ray Allen 23 pontot, a betegsége elmúltával csereként már bevethetõ Glenn Robinson 21-et és nyolc lepattanót tett hozzá a Milwaukee Bucks 104-95-ös gyõzelméhez a sztártalan Magic ellen. Az Orlando Grant Hill és Tracy McGrady nélkül szenvedte végig a mérkõzést, és volt úgy, hogy 11 egymás utáni dobást kihagytak. Hill már a 14. meccsét hagyta ki egyhuzamban a nyáron mûtött bokája miatt, McGrady pedig a kezét fájlalva nem játszott immár másodszor. Allen 8/12-es, Robinson 8/15-ös mezõnymunkát végzett, és a Bucks (amelynek mezõnymutatója 47%-osra sikerült) elõször nyert idén idegenben (1-5), és négy meccsen át tartó nyeretlensége szakadt meg ezzel a sikerrel. Hatodszor nyertek ugyanakkor sorozatban az Orlando ellen, amelynek az újonc Pat Garrity 21 pontos egyéni csúccsal próbált segíteni csereként, 24 játékperc alatt a hazaiakat, Mike Miller 20 pontot és kilenc lepattanót szerzett, Tim Thomas pedig 18-at dobott, mielõtt 2:09-nél kipontozódott.

A Los Angeles-i házi meccset kicsit túlzás rangadónak nevezni, hiszen a nagyobbik testvér immáron 15-ös gyõzelmi sorozatnál tart a kisöcsi ellen. Ezúttal Kobe Bryant volt a Lakers legjobbja 29 ponttal a 98-83-as "vendéggyõzelemmel" végzõdött összecsapáson. A meccs legérdekesebb tapasztalata a motiválatlan Shaquille O'Neal játéka volt, akinek az utóbbi idõben alaposan leromlott a teljesítménye, most 16 pontot és hat pattanót jegyzett, a góllövõlistán a hetedik helyre esett vissza, lepattanózásban azonban továbbra is vezet (12,6). A bajnoki címvédõ Lakers a legutóbbi nyolc meccsébõl hetet megnyert, és ezzel felkúszott a Nyugati konferencia negyedik helyére. Jeff McInnis 20, Lamar Odom 16 pontot gyûjtött a Clippersnek, amely ötödik vereségét könyvelhette el sorozatban, és a Lakerst nem sikerült legyõznie 1997. március 14. óta.

A Seattle SuperSonics csapatától menesztették Paul Westphal vezetõedzõt. Helyét ideiglenesen a klub korábbi játékosa, a másodedzõ Nate McMillan foglalta el. Westphalnak a gyenge idénykezdet miatt kellett távoznia: irányításával a Seattle 14 mérkõzésbõl mindössze hatot nyert meg és csak az ötödik helyen áll csoportjában.
A 28. játéknap statisztikái

Knicks - Grizzlies 97-72 (27-19, 18-20, 25-13, 27-20)
New York, 19 763 nézõ
A legjobbak (pont, lepattanó, gólpassz): Rice 23, Camby 14, Childs 7, illetve Bibby 17, Long 9, Bibby 6

Magic - Bucks 95-104 (26-26, 17-30, 20-25, 32-23)
Orlando, 12 841 nézõ
A legjobbak (pont, lepattanó, gólpassz): Garrity 21, M. Miller, Amaechi 9-9, Hudson 7, illetve Allen 23, E. Johnson 9, Cassell 6

Clippers - Lakers 83-98 (23-21, 25-23, 22-28, 23-26)
Los Angeles, 20 039 nézõ
A legjobbak (pont, lepattanó, gólpassz): McInnis 20, Rooks 8, McInnis 5, illetve K. Bryant 29, K. Bryant, G. Foster, H. Grant 7-7, Fox 5

© Copyright Reuters Limited. © Hungarian translation Origo. Minden jog fenntartva.
A jelen képernyõ Reuters-tartalmának a Reuters írásbeli engedélye nélkül történõ közzététele vagy terjesztése kifejezetten tilos.

Korábban:

Jó passzban van a Toronto Raptors: három idegenbeli siker után hazai pályán úgy is nyerni tudott a Chicago ellen, hogy Vince Carter combsérülése miatt csak három percet játszott. John Stockton most már meg is elõzte John Havliceket a klubhûség-listán, ráadásul a Utah Detroitban tudott nyerni. A Vancouver pedig Bostonban, ezzel hétmeccses nyeretlenségi sort felejtve el.